ขอสอบถามหน่อยค่ะ
       การขอทางเชื่อมถาวรระหว่างถนนรามคำแหงกับถนนส่วนบุคคลเพื่อที่จะใช้เป็นทางเข้าบ้าน ใช้เวลาดำเนินการนานมากไหมคะ 
     สถานที่ปากซอยรามคำแหง100 
     ดิฉันมอบอำนาจให้ผู้รับเหมาไปยื่นเรื่องเพื่อขอเชื่อมทางเข้าบ้านที่กำลังก่อสร้าง ตั้งแต่ต้นปี2564 แต่ทางเขตแนะนำมาว่าต้องมีถนนส่วนบุคคลมารอรับทางเชื่อมก่อน ดิฉันก็ได้มาสร้างถนนตามคำแนะนำเพื่อที่จะได้เป็นไปตามข้อบังคับ เมื่อถนนเสร็จ ดิฉันก็ให้ผู้รับเหมาไปดำเนินการยื่นเรื่องเพื่อขอเชื่อมทางตั้งแต่เดือนมกราคม2565 ดิฉันได้ติดตามเรื่องไปทางโยธาเขตสะพานสูง อย่างสม่ำเสมอ ก็ทราบว่าเรื่องไปค้างอยู่ที่ กทม.ล่าสุดเรื่องมาถึงไหนแล้วดิฉันไม่แน่ใจ แต่เขตบอกแค่ว่ารอไปก่อน จนทุกวันนี้บ้านที่สร้างไว้ก็สร้างต่อไม่ได้ ยืนมองบ้านตัวเองจากถนน เข้าบ้านไม่ได้ สร้างความลำบากและเสียหายให้กับดิฉันมาก (ทางเชื่อมดิฉันก็จะก่อสร้างเอง)  ทางเขตแนะนำแค่ว่าถ้ารีบก็ให้ขอแบบชั่วคราวจะได้เร็วกว่า ที่ดิฉันจะรบกวนถาม คือดิฉันจะทำอย่างไรคะ เพื่อที่จะเข้าบ้านได้ ช่วยแนะนำดิฉันหน่อยเถอะค่ะ  ดิฉันทุกข์ใจมากจริงๆ มีบ้านก็เข้าบ้านไม่ได้ ทุกวันนี้บ้านดิฉันเสื่อมโทรมหมดแล้ว บ้านหลังนี้ดิฉันปลูกเพื่อที่จะอยู่ดูแลคุณแม่ เพราะสร้างไว้เอื้อกับผู้สูงอายุทุกอย่าง คุณแม่อายุจะ85ปีแล้ว ทุกวันนี้ดิฉันก็ยังดูแลท่านไม่ได้เพราะบ้านที่พักปัจจุบันต้องขึ้นบันได ท่านก็รอและถามว่าเมื่อไรจะได้ไปอยู่ ขอความกรุณาช่วยพิจารณาด้วยนะคะ
                                   ขอบพระคุณมากค่ะ
                                      ทิพวรรณ  ศรีสด